cyanic-selkie/wikianc huggingface dataset:
Биткойн
Хэрэглээ
Биткойныг өнөөдөр Америк болон барууны орнуудад хувь хүмүүсээс аваад жижиг үйлчилгээний газрууд их түгээмэл ашиглах болсон. Wordpress, Reddit, Baidu болон OkCupid зарим үйлчилгээндээ биткойноор тооцоо хийдэг болсон. Гэхдээ ханшийн хувьд сүүлийн жилүүдэд асар их нэмэгдэх болсон. Өнөөдрийн байдлаар ам.доллартай харилцах ханш нь 9275 доллар болсон байна. Биткойны анхны хэрэглэгчид 10000 биткойноор 1 пицца авдаг байсан бол өнөөдөр ийм мөнгөтэй хүн саятан гэсэн үг. Энэхүү ханшийн өсөлтийг шинжээчид Хятадын аварга Baidu ашиглах болсонтой холбон тайлбарлаж байгаа. Гэхдээ ховор зүйл үнэд ордог шиг нийтдээ 21 сая ширхэг л байгаа, дээр нь гаргаж авахад туйлын төвөгтэй учраас үнэ цэнэтэй болсон байх.
Саяхан холбооны мөрдөх товчоо (FBI) хар тамхи, зэвсэг зэрэг хууль бус наймаа онлайнаар худалдаалдаг байсан Silk Road хэмээх сайтыг хааж, эзэмшигчийг нь олж баривчилсан бөгөөд уг сайт гүйлгээгээ биткойноор хийдэг байсан нь биткойны сул талыг харуулж байгаа юм. Ямар нэгэн хариуцах банк, засгийн газар мэт байгууллага байхгүй учраас үүнийг хууль бус наймаанд ашиглахад ямар ч саад байхгүй гэсэн үг.
Гэхдээ биткойны давуу тал олон учраас сонирхож ашиглах энгийн иргэд болон байгууллагуудын тоо өссөөр байна.
Тэмдэглэл
Ангилал:Чөлөөт программ хангамж Ангилал:Криптовалют Ангилал:Төлбөрийн систем
Ханшин барс
Ханшин барс(Hanshin Tigers) нь Японы мэргэжлийн бейсбол (Nippon Professional Baseball)-т харьяалагдах, Японийн Хёго муж муж улсын Нишиномия хотын мэргэжлийн бэйсболын баг юм.
Цахим холбоос
Ангилал:Япон Ангилал:Японы спорт Ангилал:1935 онд үүсгэн байгуулагдсан
Hybrid Theory
Hybrid Theory нь Warner Bros Records-д 2000 оны 10 сарын 24-нд гаргасан Америкийн рок хамтлаг Линкин Паркийн анхны цомог юм.
Ангилал:2000 оны цомог Ангилал:Ню метал цомог Ангилал:Альтернатив метал цомог Ангилал:Альтернатив рок цомог Ангилал:Линкин Паркийн цомог Ангилал:Германд олон удаа цагаан алтан пянз хүртсэн цомог Ангилал:Их Британид олон удаа цагаан алтан пянз хүртсэн цомог Ангилал:АНУ-д арваас дээш цагаан алтан пянз хүртсэн цомог Ангилал:Европт олон удаа цагаан алтан пянз хүртсэн цомог
Николай Пржевальский
Никола́й Миха́йлович Пржева́льский (1839 оны гуравдугаар сарын 31 [шинээр дөрөвдүгээр сарын 12-нд] Хаант Орос улсын Смоленск мужийн Кимборово тосгонд төрсөн - 1888 оны аравдугаар сарын 20 [шинээр 11 дүгээр сарын 1-нд] Киргиз Улсын Каракол хотод нас барсан) -  Оросын аялагч, дорно дахин судлалын нэрт эрдэмтэн, газар зүйч. Төв Азийн Монгол, Хятад, Төвөд ийн газар нутгийг судалсан хошууч генерал (1886) цолтой.
Тэрээр 1839 оны 4 дүгээр сарын 12-нд Кимборово тосгонд тэтгэвэрт гарсан дэслэгч Михаил Кузьмич Пржевальскийн гэр бүлд төрсөн (1846 оны 10-р сарын 27 [11-р сарын 7] нас барсан). Эх - Елена Алексеевна, Каретникова. Кимборово тосгон (Смоленск муж) байсан газар нь өнөөгийн ОХУ-ын Смоленск муж ийн Починковский дүүргийн Мурыгино тосгонд дурсгалын самбар суурилуулсан байна.
Тэрээр 1855 онд Смоленскийн гимнази төгсөөд Рязаны явган цэргийн ангид офицер болсоны дараа Полоцкийн 28-р явган цэргийн ангид шилжсэн. Сүүлд I Николай хааны нэрэмжит Жанжин штабын академид элсэн орсон.
Пржевальский академи төгсөөд Польшийн бослогыг дарах ажилд сайн дураараа оролцохоор Польш руу очжээ. 1863 оны 7-р сард тэрээр ахлах дэслэгч цол хүртэв. Дараа нь Варшавын Юнкерийн сургуульд түүх, газарзүйн багшийн албан тушаал хашиж байхдаа Пржевальский Африкийн аялал, нээлтийн түүхийг судалж, амьтан судлал, ургамал судлалтай танилцаж, газарзүйн сурах бичиг эмхэтгэсэн (дараа нь Бээжинд хэвлэгдсэн) байна.
1870 онд Пржевальский Төв Азийн анхны аялалаа хийжээ. 11-р сарын эхээр тэрээр дэслэгч Михаил Александрович Пыльцовын хамт Хиагт ад ирсэн бөгөөд тэндээс зохих зөвшөөрөл авахаар Бээжин рүү явах шийдсэн байна. Тэрээр Бээжингээс Далай нуур ын хойд эрэг рүү нүүж, Хаалганд амарсны дараа Сума-Ходи, Инь-Шань нуруу, мөн Шар мөрний (Хуан Хэ) урсгалыг судалж үзжээ. Өмнө нь хятад сурвалжид тулгуурлан бодож байсанчлан тус гол салаалсан зүйлгүй гэдгийг тогтоосон. Ала Шан цөл, Алашан уулсыг дайран өнгөрч, 10 сарын дотор 3500 миль (3700 орчим километр) замыг туулж Хаалган руу буцаж иржээ.
1872 онд тэрээр Хөх нуур явж улмаар Түвдийн өндөрлөгийг давж Цайдам цөлөөр дамжин Цэнхэр мөрний (Мур-Усу) дээд хэсэгт очжээ. 1873 онд Говийн төв хэсгээр Түвдэд очих оролдлого бүтэлгүйтсэний дараа Пржевальский Өргөөгөөр дамжин Хиагтад буцаж ирсэн байна. 1870-1873 оны аяллын үр дүн нь "Монгол ба Тангудын орон" / оросоор:-Монголия и страна тангутов/ зохиол гарсан байна. Гурван жилийн дотор Пржевальский 11,000 миль (ойролцоогоор 11,700 км) аялсан байна.
1879 онд 13 хүний ​​бүрэлдэхүүнтэй багийг толгойлж 3 дахь аялалдаа Зайсан хотоос гарчээ. Өргөн мөрний дагуу Хами баян бүрдээр, элсэн цөлөөр дамжин Са-Жөү баян бүрд, Нань-Шань нуруугаар дамжин Төвдөд хүрч, Хөх мөрний хөндий (Мүр-Усу) хүртэл явав. Түвдийн засгийн газар Пржевальскийг Лхас хот руу оруулахыг хүсээгүй бөгөөд нутгийн ард түмэн маш их эсэргүүцсэн тул Пржевальский Танглагийн давааг давж, Лхасаас 250-хан бээрийн зайд байсан ч Өргөө рүү буцахаар болжээ. 1881 онд Орос руу буцаж ирэхдээ Пржевальский гурав дахь аялалынхаа талаар тайлбартай тайлан гаргасан байна. Шинжлэх ухаанд урьд өмнө мэдэгдээгүй байсан, хожим түүний нэрээр нэрлэгдсэн шинэ төрлийн адууны тухай анхны мэдээллийг тэрээр нийтлэсэн байна. (Equus przewalskii).
1883 онд тэрээр дөрөв дэх аялалаа хийж, 21 хүний ​​бүрэлдэхүүнтэй отрядыг удирдав. Хиагтаас Өргөө хотоор дамжин Төвдийн өндөрлөг рүү нүүж, Шар мөрний эх, Шар, Хөх хоёрын дундах усны хагалбарыг судалж, тэндээсээ Цайдамаар дамжин Лоб-Нуур, Каракол хот хүртэл явжээ. (өнөөгийн Пржевальск). Аялал 1886 онд дууссан байна.
Н.Пржевальскийн хамгийн том гавьяа бол Куньлун уулын систем, Хойд Төвөдийн нуруу, Лоб нуур, Хөх нуур ын сав газар, хятадын Шар мөр ний эх үүсвэрийн газар зүйн болон байгаль-түүхийн судалгаа юм. Нэмж дурдахад тэрээр зэрлэг тэмээ буюу хавтгай, тахь, бусад хөхтөн амьтдын хэд хэдэн шинэ төрлийг олж нээсэн бөгөөд олон шинэ хэлбэрийг агуулсан амьтан судлалын болон ботаникийн асар том цуглуулга цуглуулсан. Шинжлэх ухааны академи, дэлхийн өнцөг булан бүрээс ирсэн эрдэмтэд тахийн нээлтийг талархан хүлээн авчээ. Тах ийг түүний нээлтийн үр дүнд "Пржевальскийн морь" хэмээх болсон.
Ямар ч нөхцөлд Н.М.Пржевальский өдөр бүр хувийн тэмдэглэл хөтөлдөг байсан нь түүний номуудын үндэс болсон юм. Н.М.Пржевальский шаргуу, системтэй хөдөлмөрөөр хөгжүүлсэн бичгийн авьяастай байв. Үүний зэрэгцээ тэрээр Хятад улсыг үндэстний хувьд гутаан доромжилж, Оросын империалистууд Зүүн Туркестан болон Чин гүрний бусад нутаг дэвсгэрт нэвтрэн орж, Оросыг Хятадтай дайнд түлхэх шаардлагатайг сурталчилж байжээ.
Алтан ураг
Алтан ураг гэдэг нь Чингис хааны их суурийг залгамжилсан гол удмын үр сад болох Хиад яст Боржигин овгийн ноёдын хүндэтгэлийн нэр юм. XX зууны эхэн үе болоход Алтан ургийн Боржигин овгийн ноёдыг дотор нь төрөл тайж, харьяат тайж гэж хоёр хувааж үзэж байсан. Төрөл тайж гэдэгт Чингис хааны залгамчар Батмөнх даян хааны хөвүүд, харьяат тайж нарыг Чингис хааны дөрвөн дүү нарын залгамчар ноёд тус тус бүрдүүлж байсан. Алтан ураг гэдэг үгийг түүхч судлаач, судар бичигт дараах хоёр байдлаар дүгнэдэг.
Ангилал:Боржигин Ангилал:Чингис хаан
Баримтат гэрэл зураг
Баримтат гэрэл зураг нь ихэнхдээ өдөр тутмын амьдрал, түүхэн үйл явдал болон түүхтэй холбоотой энэ хоёр асуудал хоёулаа чухал ач холбогдолтой бөгөөд хүрээлэн буй орчин, он цагийн үйл явдлуудыг авдаг гэрэл зургийн нэлээд алдартай хэлбэр юм. Баримтат гэрэл зургийг ерөнхийдөө л мэргэжлийн гэрэл зурагчид, бодит амьдралын сурвалжилга болгож авах бөгөөд эрдэм шинжилгээ судалгаа эсвэл уран бүтээлч, сонирхогчид ч авах нь бий.
Тойм
Баримтат гэрэл зураг, тусгай буй зүйл болон иргэн ч бай, алдартан ч бай тухайн хүний хөрөг зураг, гэрэл зургийг "үнэн бодитой, шударга байхаас гадна ёс зүйтэй хандах" зэрэг шаардлагыг тавьж байдаг онцлогтой. Ердийн нэг тас няс хийлгэж дардаг гэрэл зураг наас гагцхүү дээрх шаардлагаар ялгарч байдаг. Иймд баримтат гэрэл зураг нь гэрэл зургийн болоод гэрэл зургийн сэтгүүл зүй н маш чухал хэлбэрт ордог.
Түүх
Гэрэл зураг нь XX зууны эхэн үе хүртэл баримт болж чадаж байсан юм. Энэ нь гэрэл зургийн камерийн түүхэн хөгжил, техникийн шинж чанартай салшгүй холбоотой юм. Сэтгүүл зүй үүсэж хөгжсөн цагаас зураг, гэрэл зураг нь баримт нягтлах буюу баримтжуулалтын хувьд чухал байр суурьтай байж ирсэн. Тиймээс сэтгүүлзүйн төрөлд гэрэл зургийн сэтгүүл зүй, гэрэл зургийн сэтгүүл зүйд баримтат гэрэл зураг гэх жанр бий болжээ.
Орчин үед баримтат гэрэл зураг нь нийгмийн баримтат гэрэл зураг гэх зэргээр баяжсан.
Монголд
Монгол улсад баримтат гэрэл зураг хөгжөөд ная гаруй жилийн нүүрийг үзэж байна.
Гадаад холбоос
Ангилал:Гэрэл зургийн жанр
Чехословак
Чехословак Улс (Československo; Česko-Slovensko; албан ёсны нэр нь Бүгд Найрамдах Чехословак Улс) нь 1918 оноос 1992 оныг хүртэл Төв Европын нутагт, өнөөгийн Чех, Словак ба Украин Улсын газар нутгийн зарим хэсгийг хамран оршиж байсан далайд гарцгүй улс байв. Чехословак нь Австри-Унгарын Эзэнт Улсын дараах улс байсан ба Бохеми, Морави, Силези, Словак ба Карпатын Орос (өнөөдөр: Карпатын Украин) зэргийн улсуудаас бүрдэж байжээ.
Чехословак Улс нь 1918 оны аравдугаар сарын 28-нд барууны улсуудын жишгээр шинэ нийслэл Прагт эрх чөлөөт-ардчилсан ба нийгмийн эрх зүйт улс болон тусгаар тогтнов. Мюнхений хэлэлцээрийн дараа болон Венийн Анхдугаар Шүүхийн Шийдвэрийн дагуу 1938 онд тус улс Судетенландыг Германы Эзэнт Гүрэнд, Словакийн өмнөд хэсгээс заримыг нь Унгарт өгөх ёстой болов. 1939 оны гуравдугаар сард Словакийн Бүгд Найрамдах Улс нь Чехо-Словакийн Бүгд Найрамдах Улсаас салан гарсан ба үлдсэн «Үлдэгдэл Чех» хэмээн нэрлэгдэх улсыг нь тун удалгүй вермахт эзлэн, Бохеми ба Моравийн ивээлт улсыг байгуулав. Дэлхийн хоёрдугаар дайны дараа дахин байгуулагдсан бүгд найрамдах улс нь 1946 онд Карпатын Украиныг Зөвлөлт Холбоот Улсад өгөв. 1948 оны хоёрдугаар сарын бослогын дараа коммунист нам засгийн эрхийг гартаа авсан бөгөөд удалгүй ЗХУ тэргүүлэх үүрэг гүйцэтгэж байсан Зүүн блокт нэгдлээ. Коммунист намын ноёрхол 1989 оны тайван хувьсгал хүртэл үргэлжлэв. 1992 оны арванхоёрдугаар сарын 31-нд энэ улс задран Бүгд Найрамдах Чех Улс ба Бүгд Найрамдах Словак Улсууд байгуулагджээ.
Чехословак нь 1920 онд байгуулагдсан Үндэстнүүдийн Холбоо, 1945 онд байгуулагдсан Нэгдсэн Үндэстний Байгууллага, 1949 онд байгуулагдсан Эдийн Засгийн Харилцан Туслалцах Зөвлөл, 1955 онд байгуулагдсан Варшавын Гэрээний Байгууллага зэрэгт гишүүн улс байсан ба 1991 онд Европын Зөвлөлд гишүүнээр элсэж байв. Мөн түүнчлэн 1924 оноос 1938 оныг хүртэл Франц ба Их Британийн, 1935 оноос эхлэн Зөвлөлт Холбоот Улсын холбоотон байв. Тус улсын эдийн засаг нь дэлхийн хоёрдугаар дайны дараа харьцангуй хурдан сэргэсэн боловч коммунистуудын эрх мэдэлд очсоноор барууны улсуудтай харьцуулахад 1948 оноос эхлэн ихээхэн ухралтад орж байжээ. Дотоодын нийт бүтээгдэхүүний хэмжээгээрээ Чехословак нь зарим үед Зүүн блокийн улсуудаас хамгийн том эдийн засагтай улсад тооцогдож байсан байдаг.
Нэр
Чехословак Улс нь хэд хэдэн албан ёсны нэртэй байв. Эдгээрийг үзэл суртлын шалтгаанаар хэд хэдэн удаа өөрчилсөн. 1918 оны түр зуурын үндсэн хуулинд «Бүгд Найрамдах Чехо-Словак Улс» эсвэл «Чехо-Словак Улс» нэрийг ашиглаж байсан бол 1920 оны үндсэн хуулиар «Бүгд Найрамдах Чехословак Улс» (Československá republika) хэмээн хоёр нэрийн дундах зураасгүй хэрэглэхээр тогтжээ. 1938 оны аравдугаар сард буюу Мюнхений хэлэлцээрийн дараа нэрээ «Бүгд Найрамдах Чехо-Словак Улс» болгон өөрчлөв.
1945 онд буюу дайны дараа «Бүгд Найрамдах Чехословак Улс» гэсэн хуучин нэрээ хэрэглэхээр тогтсон ба 1948 оны хоёрдугаар сарын төрийн эргэлтийн дараа ч энэ нэрээ авч үлдсэн байна.1960 онд «Бүгд Найрамдах Социалист Чехословак Улс» (Československá socialistická republika) гэж нэрээ өөрчлөв. 1989 онд социалист дэглэм нуран унаснаар богино хугацаанд «Холбооны Бүгд Найрамдах Чехословак Улс» болгосон ч 1990 онд «Холбооны Бүгд Найрамдах Чех ба Словак Улс» гэсэн нэрээр солив. 1990-ээд оны эхээр Чехийн болон Словакийн улс төрчдийн дунд нэрийн дундах холбох зураас байна байхгүй гэсэн маргаан өрнөсөн бөгөөд энэ нь «Сэтгэлгээний зураасны дайн» нэрээр алдаршсан юм.
Чехословак 1918-1939 он
Чехословак нь дэлхийн нэгдүгээр дайны дараа 1918 онд Австри-Унгар Улс задарснаар байгуулагдав. Үүний тулд 1918 оны аравдугаар сарын 28-нд батлагдсан бие даасан Чехословак Улсыг байгуулах тухай хуулийг эрх зүйн үндэс болгов. Цөллөгт байсан Чехийн улс төрчид дайны дараа үндэстэн өөрийгөө тодорхойлох эрх зүй бүхий тусгаар улс байгуулах дэмжлэгийг 1916 оноос эхлэн Гурвалсан Антантагаас авсан байдаг. Энэхүү дэмжлэгийг ашиглан анхны ерөнхийлөгч нь 1918 оны аравдугаар сарын 28-нд Прагт тусгаар тогтносоноо зарлав. Сен-Жермений гэрээ ба Трианоны гэрээнд дайнд ялсан улсууд Австри-Унгар Улсыг задлах явцыг гүйцэлдүүлэх, Чехословакийн тусгаар тогтнолыг баталгаажуулах талаар тусгасан байна. Чехословакийн анхны ерөнхийлөгч нь Томаш Гариг Масарик байв.
Тус улс тусгаар тогтнохдоо парламентын ардчилсан засаглалтай улс хэмээн тунхагласан ба 1920 онд эмэгтэйчүүдийн сонгох эрхийг нэвтрүүлсэн бөгөөд 1933 оноос хойш Төв Европ дахь ардчилсан засаглалтай улсаар Швейцарын хамт үлдсэн юм. 1919 оны эхээр хаант засаглалын үеэс үлдсэн крон дэвсгэртээ гүйлгээнээс хасан, дэлхийн хоёрдугаар дайн хүртэл харьцангуй тогтвортой чехословакийн кроныг гүйлгээнд оруулжээ.
Шинэ улс байгаа байдалдаа сэтгэл ханамжгүй байсан Бохемийн Германчуудын дургүйцлийг хэтэрхий дутуу үнэлжээ. Бохемийн Германчуудад Германы Үндэсний Социалист Ажилчны Нам Адольф Хитлерийн удирдлага дор дэмжлэг үзүүлж байсан ба ялангуяа 1933 онд засгийн эрхийг гартаа оруулсны дараа Германы Эзэнт Гүрэн нь Конрад Хэнлайны удирдсан Судетен Германы Намыг хөөрөгдөн, Чехословак дахь үндэстнүүдийн мөргөлдөөнийг улам хурцатгав. Хитлер Бохемийн Германчуудыг улсдаа нэгтгэхийн тулд италийн дарангуйлагч Бенито Муссолинигээр зуучлуулан барууны их гүрнүүд болох Франц, Их Британитай Мюнхений хэлэлцээрийг хүчингүй болгуулах талаар зөвшилцөв. Энэ асуудлыг хэлэлцэхэд чехословак оролцоогүй боловч Эдвард Бенешийн удирдлаган дор дээрх шаардлагыг зөвшөөрсөн аж.
1938 оны аравдугаар сарын 1-нд энэ бүс нутгийг вермахт эзэлсэн ба Германы Эзэнт Гүрний нутагт Судетенланд райхсгау нэртэйгээр гишүүнчлэгдэв. Их Британи ба Францын засгийн газрууд Хитлерийн шаардсан нутаг дэвсгэрийг түүнд өгснөөр дайнаас зайлан тайвширна хэмээн найдаж байв. Венийн Анхдугаар Шүүхийн Шийдвэрээр герман ба италийн засгийн газрын төлөөлөгчид Словакийн газар нутгийн өмнөд хэсгийг, Карпатын Украины хамтаар Унгарт шилжүүлэв. Тешиний бүс нутгийг Польш мэдэлдээ авав.
Женнифер Коннелли
«Төгс оюун ухаан»-ы (2001) туслах дүрээр Оскар, Алтан бөмбөрцөг, БАФТА хүртсэн Коннелли анх «Америкт нэгэн удаа»-д (1984) Роберт Де Нирогийн дурлалт бүсгүйн багын дүрийг мөнхөлж байв. Хожим «Бүрэнхий хот» (1998), «Мөрөөдлийн гашуун сургамж» (2000), «Халк» (2003), «Элсэн байшин ба манан» (2003), «Цуст алмааз» (2006), «Бяцхан хүүхдүүд» (2006), «Ертөнц зогсох өдөр» (2008) «Амлая, гэрлэлт биш» (2009) бүтээлүүдээрээ танигдсан.
Чехословак
Чехословак 1918-1939 он
Эдгээр газар нутгийг шилжүүлэн өгснөөс хойш үлдсэн Хоёрдугаар Бүгд Найрамдах Улс хэмээн нэрлэгдэх Чехословак улс тусгаар газар нутагтаа богинохон хугацаанд л (Мюнхений хэлэлцээрийн дараа буюу 1938 оны аравдугаар сараас Германд эзлэгдэх хүртэл ) оршин тогтнов. 1939 оны гуравдугаар сарын 15-нд Германы цэрэг «Үлдэгдэл Чехийг» эзэлсэн бөгөөд Бохеми ба Моравийн ивээлт улсыг байгуулан Германд нэгтгэв. Үүнээс нэг хоногийн өмнө Словакийн Бүгд Найрамдах Улс нь Хитлерийн шахалтаар «Германы Хамгаалалтад» багтсан байв. Чехословакийн засгийн газрын гишүүдийн тал нь гадагшаа оргон зайлсан ба Эдвард Бенешийн удирдлага дор 1940 оноос эхлэн Лондонд цөлөгдөгчдийн засгийн газрыг байгуулав. Чехүүд болон Словакчууд нь барууны холбоотнууд ба Улаан Армийн дэмжлэгтэйгээр гадаадаас эх орноо харийн дайснаас чөлөөлөхөөр тэмцсээр л байлаа. 1944 оны наймдугаар сард Словакийн үндэсний бослого гарч, словакийн зэвсэгт хүчний цэргийн тал нь партизануудтай нийлж, Вермахт ба Словакийн хамтарсан засгийн газрын эсрэг тэмцэв. Гэвч энэ бослогыг хоёр сарын дотор дарсан байна.
Бохеми ба Моравийн ивээлт улс ба Словак Улс (1939-1945 он)
Словакийн Бүгд Найрамдах Улс нь Чехословакаас салан тусгаарласны дараа чехословакийн ерөнхийлөгч Эмил Гаха болон гадаад хэргийн сайд Франтишек Хвалковски нар германчуудын хүчтэй шахалтанд орж 1939 оны гуравдугаар сарын 14-өөс 15-нд шилжих шөнө германы ивээлд багтах гэрээнд гарын үсэг зуржээ. Вермахт гуравдугаар сарын 15-ны үүрээр үлдсэн чех рүү довтлон эзэлсэн байна. Шинэ байгуулагдсан Бохеми ба Моравийн ивээлт улсын хүн амын дийлэнх нь чехүүдийн амьдардаг Бохеми ба Моравийн хэсэг байв. Засгийн газрыг германы эзэнт гүрнээс томилогдсон харгалзагчийн хяналтан дор Эмил Гаха удирдаж байжээ.
Женнифер Коннелли
Нэг хүүхэдтэй Коннелли 2003 онд жүжигчин Пол Беттанитай гэрлэж, 2, 3 дахь хүүхдээ төрүүлсэн юм.
Чехословак
БН Чехословак Улсын дахин байгуулал (1945-1948 он)
Дайны дараа 1945 онд Чехословак Мюнхений хэлэлцээрийн өмнөх үед байсан нутгаараа дахин байгуулагдсан ба үүнд нь зөвхөн Карпатын Украин багтаагүй бөгөөд учир нь тус нутгийг Зөвлөлтөд өгөхөөс өөр аргагүй байсантай холбоотой юм. Герман үндэстнийг ялангуяа Чехээс дийлэнхийг нь албадан гаргасан буюу дайжин нүүцгээв.
Женнифер Коннелли
Түүнчлэн Эмнести байгууллагын хүний эрхийн элч.
Эшлэл
Ангилал:1970 онд төрсөн Ангилал:АНУ-ын кино жүжигчин Ангилал:Оскарын шагналтан Ангилал:БАФТА шагналтан Ангилал:Алтан бөмбөрцөг шагналтан Ангилал:Нью-Йоркийн хүн Ангилал:Америкчууд
Чехословак
БН Чехословак Улсын дахин байгуулал (1945-1948 он)
1948 оны хоёрдугаарын сард төр унаснаар Чехословак ЗХУ-ын сталинизмын бодлогыг ямар ч өөрчлөлтгүйгээр дагав. Учир нь Эдвард Бенеш 1948 оны тавдугаар сарын шинэ үндсэн хуульд гарын үсэг зурахаас татгалзсан тул огцрохоос өөр аргагүй болж түүний оронд II Засгийн Газрыг удирдаж байсан Клемент Готтвалд ерөнхийлөгч болов. Дараагийн жилүүдэд нь Сталины их цэвэрлэгээ маягийн ажиллагааг өрнүүлж, олон арван мянган хүнийг хэлмэгдүүлсэн байдаг. ЗХУ-ын дагуул улс тул энэ мөчөөс эхлэн Зүүн блок ба Эдийн Засгийн Харилцан Туслалцах Зөвлөлийн бүрэлдэхүүнд багтах болсноос гадна 1955 оноос Варшавын гэрээний гишүүн улс болжээ.
Бүгд Найрамдах Социалист Чехословак Улс (1960-1990 он)
1960 оны үндсэн хуулиараа тус улсын нэрийг Бүгд Найрамдах Социалист Чехословак Улс (БНСЧУ) болгон өөрчилсөн нь коммунист засаглалыг улам бэхжүүлсэн хэрэг байв.
1960 онд Коммунист Намын дарга Александер Дубчекийн удирдлагаар эв хамтын улсыг «хүнжүүлэх» оролдлогыг хийв. Прагийн хавар нь «Социализмыг хүн царайтай» болгох ёстой байсан ч ЗХУ болон Зүүн блокийн Варшавын гэрээний холбоотнууд нь түүний эсрэг хувьсгалыг эхлүүлэн зэвсгийн хүчээр дарсан байна. Үүний ачаар дарагдсан байсан федерализмын шинэчлэлийн хөтөлбөрийг хэрэгжүүлж амжив. Энэхүү тунхаглалаа 1968 оны аравдугаар сарын 28-нд Чехословак Улс тусгаар тогтносны 50 жилийн ойгоор хийв. Удалгүй Бүгд Найрамдах Социалист Чехословак Улс ба Бүгд Найрамдах Социалист Словак Улс гэсэн хоёр бүрэлдэхүүн улсыг БНСЧУ-д бий болгов. Гэхдээ энэхүү шинэчлэлд ЗХУ-ын зүгээс хатуу хязгаарлалтууд байсан учир словак нь дангаараа коммунист намтай байх эрхтэй байв. Харин ерөнхий намын чигийг заагч нь Прагт тамгын газартай Коммунист Намын төв хороо шийдвэрлэх эрхтэй хэвээр үлджээ.
Прагийн хавар хөдөлгөөн дарагдсанаас хойш улс орны ирээдүй хэсэгтээ л бүрхэг байлаа. Прагийн хаврын иргэний хөдөлгөөнийг зохион байгуулсан уран бүтээлчид, сэхээтнүүдийг төр удаан хугацаанд дагаж мөрдсөөр байв. Тэд 1977 онд эв хамт дэглэмийн эсрэг Харта 77 гэх шаардах бичгийг мөн ийнхүү нэрлэсэн иргэний хөдөлгөөнийг байгуулан тэмцсэн ч 1988 оныг хүртэл ямар ч үр дүн гараагүй юм.
1989 оны арваннэгдүгээр сард Михаил Горбачевын Зөвлөлт Холбоот Улсад эхлүүлсэн шинэчлэлийн хөтөлбөрөөр далимдуулан ард түмэн Праг, Братислав болон бусад хотуудад олон хоногийн жагсаал цуглаан хийв. Хэд хоног үргэлжилсэн эсэргүүцлийн жагсаалын дараа коммунистууд огцров. Энэхүү зөөлөн хувьсгал нь тус улсыг тайван замаар, дангаараа ноёрхож байсан «Чехословакийн Коммунист Нам»-ын ноёрхлоос салгасан юм. 1989 оны арванхоёрдугаар сарын эхээр Мариан Чалфа дийлэнх нь коммунистууд биш засгийн газрыг байгуулав. Арванхоёрдугаар сарын сүүлээр хүний эрхийн төлөө тэмцэгч Вацлав Хавел улсын ерөнхийлөгчөөр сонгогдов. 1945 оноос хойш анх удаагаа чөлөөт парламентын сонгуулийг 1990 оны зургаадугаар сард явуулав.
Чехийн ба Словакийн Холбооны Бүгд Найрамдах Улс (1990-1992 он)
Коммунист дэглэм нуран унасны дараа Чехословакийн холбооны улс нь цаашдаа удаан оршин тогтнохгүй гэдэг нь илэрхий мэдэгдэж байлаа. Энэхүү хагарлын эхлэл нь «Сэтгэлгээний зураас-Дайн» хэмээн нэрлэгдэх улсын нэрийн төлөөх маргаан байв. 1990 оны дөрөвдүгээр сараас 1992 оны сүүл хүртэл албан ёсоор «Холбооны Бүгд Найрамдах Чех ба Словак Улс» (заримдаа «Холбооны Бүгд Найрамдах Чехословак Улс» хэмээн бас нэрлэдэг) гэсэн нэртэй болсон ба үүнийг чехэд «Чехословак», харин словакт «Чехо-Словак» хэмээн товчлон хэрэглэж байв. Улс хоёр талцан, ашиг сонирхлын маргаан дэгдээсэн нь Чехословак улсыг 1992 оны төгсгөл гэхэд задрахад хүргэв. 1992 оны арваннэгдүгээр сарын 25-нд Холбооны Бүгд Найрамдах Чех ба Словак Улсын Холбооны Чуулганаар бүх нийтийн санал асуулга явуулалгүйгээр мөн оны арванхоёрдугаар сарын 31-ний дотор багтааж, улсыг хоёр хуваах тогтоол гаргаснаар 1993 оны нэгдүгээр сарын 1-нд Чех ба Словак гэсэн хоёр шинэ улс байгуулагджээ.
Газар зүй
Чехословакийн нутаг дэвсгэр нь Чехийн, Словакийн ба 1946 оныг хүртэл Карпатын Украины нутгийн хэсгээс бүрдэж байв.
Чехословак нь Австри, Унгар, Украин (1991 оноос эхэлж, үүнээс өмнө 1945-1991 оныг хүртэл ЗХУ-тай), Румын (1946 он хүртэл), Польш, Герман (1949-1990 оныг хүртэл Бүгд Найрамдах Ардчилсан Герман Улстай болон Холбооны Бүгд Найрамдах Герман Улстай) улсуудтай хиллэж байв.
Тус улсын хил нь 1918 онд тусгаар тогтнолоо зарлах үед тодорхой биш байжээ. Сүүлд 1919 оны Сен-Жермений гэрээгээр л улсын хилийг анх тогтоосон байна. Австри 1920 онд нэмж Доод Австрийн хоёр багахан газар нутгийг таслан өгөв. 1920 оны Трианоны гэрээний дараа Карпатын Оросыг тус улсад шилжүүлснээр Унгартай хиллэх хилийн хэмжээ нь нэмэгдэв. Версалийн гэрээ ёсоор 1920 онд Герман Хлучины хязгаараас татгалзах ёстой болов. 1919 онд Олзагийн хязгаарын маргаанаас шалтгаалан Польштой хилийн дайн хийсэн бөгөөд тус хязгаар нутгийг 1920 онд Чехословак өөрийн болгож авлаа. Энэ дайны дараа буюу 1920 онд тус улсын нутаг дэвсгэр нь 140.446 км² байв. Севрийн гэрээгээр Чехословак нь Румыны Хант Улстай Карпатын Украины (1921 онд) нутагт газар нутгийн солилцоо хийсэн ба үүнд Словакийн хил орчмын нутгийг түүнээс зүүн зүгт орших газраар сольжээ. Ингээд шинэ улсын нутаг дэвсгэр хэмжээ нь 1921 оноос 1938 оныг хүртэл 140.800 км² болсон ба энэ нь Швейцараас 3,5 дахин том, хилийн урт нь 820 км байсан нь бараг Италитай тэнцэв. Улсын нутаг дэвсгэр хамгийн өргөн хэсгээрээ 250 км, харин хамгийн нарийн хэсгээрээ 80 км өргөнтэй байлаа.
1938 оны Мюнхений хэлэлцээрийн дагуу Чехословак нь нутаг дэвсгэрийнхээ 14 хувийг алдав. Унгар Улс 1938 онд Венийн Анхдугаар Шүүхийн Шийдвэрээр Словакийн өмнөд хэсгээс 11.882 км² газрыг авчээ. Польш Цешин хот ба түүний ойр орчмын нутгийг (906 км² орчим газар), мөн Словакийн умард хэсгийн хоёр жижиг бүс нутаг болох Спиш ба Ораваг (226 км²) таслан авав. Энэ алдсан газар нутгийн нийт хэмжээ нь 41.442 км² (улсын нийт газар нутгийн дөрөвний нэг орчим) байв. 1939 он гэхэд улсад ердөө л 99.348 км² газар нутаг үлдсэн байв.
Дэлхийн хоёрдугаар дайны дараа тус улс 1937 онд байсан хилээрээ улсаа дахин байгуулсан ба үүн дээр 1946 онд Братиславын хавьцаа Прессбургерийн гүүрэн толгой гэх газрыг авснаас гадна улсын нутгийн зүүн талд 4.400 км² хилийн зурвас газар нутгийг Унгараас таслан авчээ. Энэ үеийн Чехословакийн нутаг дэвсгэр нь 144.846 км² болсон нь тус улсын түүхэн дэх хамгийн том тэлэлт байсан юм. 1946 онд Карпатын Украиныг 1945 оны хэлэлцээрийн дагуу Зөвлөлтийн бүрэлдэхүүнд өглөө. Үүний дараа улсын нутаг дэвсгэрийн хэмжээ 12.777 км² талбайгаар багасч, 1992 оныг хүртэл нийт 127.876 км² нутаг дэвсгэртэй байсан юм.
Чехословакийн нутаг дэвсгэрт төрөл бүрийн ашигт малтмалын орд газрууд ихтэйн дотор европын хамгийн том ураны орд бий. Чех талдаа нүүрс, хүрэн нүүрс, каолин, бал чулуу, шохойн чулуу, өөхөн чулуу зэргийн ордууд Долни Розинкад, Пльзеньд ураны ордтой. Зэсийн ба манганы хүдрийн орд газрууд Словакийн Хүдрийн нуруунд байдаг. Кутна Хора ба Прибрам орчмоос хар тугалга, цайрын хүдрийн олдоцтой. Хүдрийн нуруунд бага зэргийн хэмжээтэй мөнгөн ус, цагаан тугалга, сурьма байдгийг илрүүлсэн. Словакт их хэмжээний давсны нөөц газартай ба өмнөд талаараа болон Карпатын Украины нутгаар газрын тосны нөөцтэй.
Хот ба суурингууд
1931 онд Чехословакт 800 гаруй хотууд болон мянга гаран жижиг суурингуудтай байв. Хотын статусыг чехословакийн дотоод хэргийн яамнаас суурингуудад өгчээ.
1930 онд байсан Чехословакийн том хотуудын тоонд Праг (849.000 оршин суугчтай), Брно (265.000 оршин суугчтай), Острава (125.000 оршин суугчтай), Братислав (124.000 оршин суугчтай), Пльзень (115.000 оршин суугчтай), Оломоуц (66.000 оршин суугчтай), Кошице (58.000 оршин суугчтай), Усти над Лабем (44.000 оршин суугчтай), Ческе Будейовице (44.000 оршин суугчтай), Либерец (39.000 оршин суугчтай) орж байлаа.
Том хотуудын хажуугаар Чехословакт нэлээд хэдэн мянган тосгон болон гацаанууд байв. Эдгээрийн ихэнх нь Бохеми эсвэл Словакт байв. Карпатын Русьт хамгийн цөөхөн суурин буюу ердөө 100 гаран суурьшил, гурван том хоттой (Хуст, Мукачево, Ужгород) байжээ.
Чехословак нь Карлов Вары, Марианске Лазне, Франтишковы Лазне гэх мэт алдартай амралт-сувиллын газруудтай бөгөөд үүгээрээ европт тэргүүлдэг байлаа.
Төрийн сүлд ба далбаа
Бүгд найрамдах улсын төрийн далбаа нь ямар байх талаар удаан хугацаанд хэлэлцжээ. 1918 оноос хойш түр хугацаанд улаан-цагаан өнгөтэй уламжлалт бохемийн далбааг ашиглав. Гэтэл дахин шинээр байгуулагдсан Польш улс бараг ижил төрийн далбаатай байв. Эдгээр далбаануудыг зөвхөн талуудын харьцаагаар нь таних боломжтой байсан юм. Хоёр жилийн дараа 1920 оны гуравдугаар сарын 30-нд далбааны зүүн буланд цэнхэр өнгийн адил талт гуралжныг Словакийг төлөөлүүлэн нэмж оруулжээ. Үүний хөх өнгө Словакийн далбааны өнгө юм. Одоо энэ далбаа нь эрх зүйн хувьд Чехословакийн дараах улс болох Чех улсын төрийн далбаа болсон.
Төрийн дуулал
Хоёр улс тайван замаар хуваагдсаны дараа «Миний эх орон хаана байна» дууллыг Бүгд Найрамдах Чех Улс, «Татрагийн дээгүүр аянга цахилж байна» дууллыг Словак Улс төрийн дууллаараа авсан байна.
Зэвсэгт хүчин
1918 онд Чехословакийн Арми нь байгуулагдсан ба 1954 онд Чехословакийн Ардын Арми гэж нэрээ өөрчилсөн. Ардын Арми нь 1955 онд Варшавын гэрээнд гишүүнээр элсэв. 1990 онд нэрээ дахин өөрчлөн «Чехословакийн Арми» болгожээ. 1993 онд Бүгд Найрамдах Чех Улсын Зэвсэгт Хүчин ба Бүгд Найрамдах Словак Улсын Зэвсэгт Хүчин гэж хоёр хуваасан байна.
Засаг захиргааны гишүүнчлэл
Засаг захиргааны хуваарь нь Чехословакийн Бүгд Найрамдах Улсыг байгуулахдаа Австри-Унгарын засаг захиргааны гишүүнчлэлтэй төстэй байгуулжээ. Суурингууд нь улс төрийн дүүргүүдэд (politické okresy) харьяалагдах бол энэ нь цааш тойрогт (kraj) харьяалагдана. Энэхүү хуваарилалт нь 1938 оноос эхлэн германы эзэмшилд байхдаа ч бараг өөрчлөгдөөгүй байна. Германтай нэгдсэн Судетенландад харин германы засаг захиргааны бүтцийг авч хотын тойрог, орон нутгийн тойрог, захиргааны дүүрэгтэй болов. 1945 онд хуучин засаг захиргааны бүтцээ сэргээв.
Муж улс
1928 оны Чехословак нутаг дэвсгэрээ таван түүхэн муж улсад (země) хуваав. Эдгээр муж улсууд нь бүгд тойрогт хуваагдана. Энэхүү захиргааны нэгж нь 1938 оны Мюнхений хэлэлцээр хүртэл байж байгаад дараа нь холбооны Чехо-Словак улс дотроо Словак ба Карпатын Русь гэсэн өөртөө засах бүрэлдэхүүн улсуудтай болжээ. Дэлхийн хоёрдугаар дайны дараа муж улсуудаа дахин байгуулсан хэдий Карпатын Русийг ЗХУ-д өгчээ. Үлдсэн дөрвөн муж улсыг 1949 онд задлан жижиг мужууд болгон хуваажээ.
Край
Гүнлиг байгуулах гэж бараг хоёр жил Чехословакийн парламентаар хэлэлцсэний эцэст бүтэлгүйтсэн бөгөөд ингээд 1920 онд хэд хэдэн крайд (тойрог) хуваав. Бохеми ес, Морави дөрөв, Силези нэг, Словак зургаа, Карпатын Русь нэг том крайтай болжээ. Энэ нэгжийг 1948 он хүртэл хэрэглэжээ. «Бүгд Найрамдах Чехословак Улсын Муж Улсын тойргийн ба Орон нутгийн товчоог байгуулах хуулийг» баталснаар край нь албан ёсоор үндсэн хуулинд хуульчлагдав. Край бүр өөрийн гэсэн парламенттай ба де-юре өөртөө засах засаглалтай байв.
Окрес
Окресийн (монголын сумтай ойролцоо) өмнө байсан захиргааны нэгж нь 1867 оноос бий болгосон Австри-Унгар Эзэнт Улсын захиргааны нэгж болох «Улс Төрийн Дүүрэг» (Politischen Bezirke) байсан бөгөөд үүнийг сүүлд чехословак улсын мужуудад өөр өөрөөр авч хэрэгжүүлсэн байдаг. 1927 онд Бохемид 103, Моравид 79, Силезид 45, Словакт 12, Карпатын Русьт нэг окрес байв.
Хүн амын өсөлт
Чехословак нь европ дахь хүн ам шигүү суурьшсан улсуудын нэг байсан ба 1918 оноос 1945 оныг хүртэл олон үндэстний улс гэгддэг байв. Учир нь тус улсын хүн амын 35 хувийг еврейчүүд, германчууд, мажарчууд, польшууд, рутеничууд ба румынчууд зэргийн үндэстнүүд бүрдүүлдэг байсан аж. 1921 оны хүн амын тооллогоор 8,761 сая чехүүд ба словакчууд мөн 3,1 сая германчууд тоологдсон нь тухайн үед байсан словакчуудаас 1,1 саяар илүү германчууд амьдарч байв.
1992 онд Чехословак улс 15,8 сая оршин суугчтай байлаа.
Хэл
1945 оноос тус улсын албан ёсны хэл нь чех ба словак хэл байв.
Чехословак дахь үндэстнүүд, 1921 он (нийт 13,613 сая оршин суугчийг 100 % гэвэл):
Еврей үндэстэн
1938 онд Чехословакт ойролцоогоор 400.000 еврейчүүд амдарч байсан нь тухайн үеийн нийт 15,247 сая оршин суугчдын 2,7 хувь орчим юм. Үүгээр тус улс нь европ дахь хамгийн олон еврей үндэстэн бүхий улс байсан ба Праг тэдний төвлөрлийн төв байв. 1930 оны хүн амын тооллогоор 136.737 еврей Словакт, бохемийн орнуудад 120.000 еврей, Карпатын Украинд 95.008 бүртгэгджээ.
1920 оны германчуудын эсрэг үймээний дараа нийслэл хотын Йозефов хороолол дахь Еврейн Захиргааны байр луу дайран эд хогшлыг нь ихээр сүйтгэсэн байдаг.
1919 онд еврейчүүдийн хамгийн анхны сонин хэвлэгдсэн бол 1920 онд Прагт анхны еврей сургууль үүдээ нээжээ. 1922 онд түүхч Самуэл Штайнхерц (1857-1942) Праг дахь германы Карл Фердинандын Их Сургуулийн ректороор сонгогдсон бөгөөд 1928 оныг хүртэл уг албанд ажиллажээ.
1939 оны гуравдугаар сарын 15-нд Вермахт Чехословакийг эзэлсний дараах өдөр Адольф Хитлер Эзэнт Улсын ивээлт улс Бохеми ба Моравийг байгуулснаа зарлав. Ивээлт улсын бараг бүх еврейчүүдийг Терезийнштадтад хорьсон ба тэндээсээ Аушвиц руу ачигдав. 82.000 орчим хоригдсон еврейчүүдээс ердөө л 11.200 орчим л амьд гарчээ. Энгийн ард тэднийг нууж, халхлах, амьд насыг нь хамгаалахыг оролдох. 100 гаран чехүүд үүнийхээ төлөө сүүлд байгуулагдсан Яд Вашемын дурсгалт газарт Ард түмэн дундах сайн санаатан гэх цолоор шагнуулсан байна. Карпатын Украин дахь еврейчүүдийн 90 хувийг холокостоор хөнөөв.
Холокостын дараа 15.000 орчим карпато оросын еврейчүүд, 30.000 орчим словакийн еврейчүүд болон 24.395 чехийн еврей амьд гарав. Дайны дараах жилүүдэд буцаж ирсэн еврейчүүдийг зарим тохиолдолд ад үзэх болов. Учир нь тэдний эд хөрөнгийг буцаан олгохгүйн тулд албан өргөдөлд нь саад болох эсвэл гадагш дүрвэх хүсэлтийг нь санаатайгаар удаашруулах гэх мэтийн үзэл суртлын саадыг хийж байв. 1945 оноос 1950 оны хооронд нийт 24.000 еврей үндэстэн Израил руу нутаг буцсан байна.
Спорт
Хөлбөмбөг бол Чехословакт маш өргөн дэлгэрсэн спорт байлаа. Чехословакийн хөлбөмбөгийн үндэсний шигшээ багийн гаргасан хамгийн том амжилт гэвэл 1976 оны хөлбөмбөгийн Европын аварга болсон болон 1934 он ба 1962 оны дэлхийн аваргын тэмцээнүүдэд аваргын төлөөх тоглосон зэрэг байв. Түүнээс гадна энэхүү шигшээ баг нь 1980 оны Москвагийн олимпоос алтан медаль хүртэж байв. Улсын хэмжээнд Спарта, Славиа, Дукла зэрэг Прагийн хөлбөмбөгийн клубууд тэргүүлэх ба энэ гурван клуб нь хамтдаа нийт 70 Чехословакийн Хөлбөмбөгийн Улсын Аварга Шалгаруулах Тэмцээний 45 аварга цолыг хүртжээ. Мөн Словакийн Слован Братислав ба Спартак Трнава клубууд найм ба таван удаагийн аварга болж байв. Слован Братислав клуб нь чехословакийн хөлбөмбөгийн клубуудээс цорын ганц европын томоохон тэмцээний аварга болсон буюу 1969 оны Европын Цомын Эздийн Цомын аварга болсон байдаг.
Эдийн засаг
Дайн хоорондын үед Чехословак нь европын хамгийн хөгжингүй орнуудын нэг байв. Тус улс нь тивийн хамгийн хүчтэй аж үйлдвэржсэн орнуудын нэг байсан бөгөөд хүнд үйлдвэр нь улсын төв хэсэг рүү байрших бол хөнгөн үйлдвэрүүд нь германчууд голчлон суурьших хилийн бүсэд давамгайлж байв. Мөн түүнчлэн зэвсгийн үйлдвэрлэлээрээ дэлхийд нэр нь гарсан улс байлаа. Аль 1918 оноос өмнө бохемийн улсууд нь Дунайн Эзэнт Улсын нутаг дахь аж үйлдвэржсэн бүс нутаг байсан юм. Словак нь 1960-аад оныг хүртэл тус улсын баруун хэсгээс эдийн засгаараа илэрхий хоцрогдсон хэсэг нь байв.
Эшлэл
Ангилал:Панславизм Ангилал:Европын түүхэн улс Ангилал:Шинэ эриний түүхэн улс Ангилал:Урьдын Нэгдсэн Үндэстний Байгууллагын гишүүн орон Ангилал:Далайд гарцгүй түүхэн улс Ангилал:1918 онд байгуулагдсан Ангилал:1992 онд татан буугдсан
Фердинанд Маркос
Фердинанд Маркос (Ferdinand Emmanuel Edralin Marcos; 1917 оны 9-р сарын 11-нд төрсөн- 1989 оны 9-р сарын 28-нд нас барсан) -1965-1986 онуудад Филиппин улсын Ерөнхийлөгч байсан.
Намтар
Тэрээр 1917 оны есдүгээр сарын 11-нд Умард Илокос мужийн Саррат хэмээх жижиг хотод төржээ. Түүний аав Дон Мариано Маркос нь тус мужийн гол хот болох Лаоаг хотод багш, хуульч, "пулитико" (улс төрийн цэргийн командлагч) байсан бөгөөд дараа нь Минданао арлын Давао мужийн захирагч байжээ. Ээж, баян газрын эзний охин Дона Жозефа Эдралин сургуулиа төгсөөд бага ангид багшилжээ. Фердинанд хүү эцэг эхийнхээ жишээг дагаж Ромын Католик Сүмийн тууштай дэмжигч болжээ. Тэр хэзээ ч тамхи татдаггүй, архи уудаггүй, эрүүл амьдралын хэв маягийг баримталдаг, Филиппиний ёс заншлыг хүндэтгэдэг нэгэн байв. Тэрээр өөрийн төрөлх илокан, испани, англи гурван хэлээр ярьдаг байжээ.
1939 онд Маркос Филиппиний Улсын Их Сургуулийн Хууль зүйн коллежийг төгсөж, Хууль зүйн бакалаврын зэрэгтэй, тэр жилдээ магистрын зэрэг олгох шалгалт өгсөн хүмүүсийн жагсаалтад нэгдүгээрт бичигджээ. Маркос оюутны удирдагчдын нэг болсон - тэрээр жагсаал цуглаан дээр сайхан үг хэлж, оюутнуудын жагсаалыг "Малакананг" ерөнхийлөгчийн ордон руу хөтөлж байв. Сургуульд болон их сургуульд байхдаа тэрээр бараг бүх дээд шагналуудыг хүртсэн - уран цэцэн үгийн Кезон медаль, шүүхийн практикт гарамгай ур чадварын төлөө Лаурел медаль, маргалдаан чадварлаг эзэмшсэний төлөө Авенсена цом, мөн цэргийн урлагийг амжилттай эзэмшсэний төлөө алтан медаль. Эцгийнхээ улс төрийн өрсөлдөгчийг хөнөөсөн хэргээр баривчлагдаж, бүх насаар нь хорих ял авсан ч хоёр дахь шүүх хурал дээр тэрээр өөрийгөө маш чадварлаг өмгөөлж, хэргийг хянан хэлэлцээд хэргийг хэрэгсэхгүй болгож байжээ.
Филиппин тусгаар тогтнож Бүгд Найрамдах Улсаа тунхагласны дараа Маркос 1946-1948 онд Ерөнхийлөгч Мануэль Рохас Акуна гийн техникийн туслахаар ажилласан. 27 настайдаа цэргээс халагдсан хошууч Маркос Умард Лузон мужийн иргэний захиргааг удирдаж, Илокан мужийг удирдаж байсан нь олон жилийн турш түүний улс төрийн карьерын бат бөх суурь болсон бөгөөд сонгогчидтой харилцах чадвартай холбоотой гэж олон хүн үздэг. 1949 онд Маркос анх Филиппиний Конгрессын Төлөөлөгчдийн танхимд Умард Илокосоос сонгогдож, 70 хувийн санал авч байжээ.
1953 онд Конгресст дахин сонгогдов. Конгрессын хэвлэлийн клуб, хороо, комисст ажилласан түүний ажлыг "Арван эрхэм Конгрессмен"-д нэр дэвшүүлснээр өндрөөр үнэлэв. “Манила таймс” сонинд “Маркос доод танхимд үүрэг хариуцлагаа ухамсарлуулахад чухал үүрэг гүйцэтгэдэг” гэж бичжээ. 1959 онд Маркос Сенатад сонгогдсон байна.
Тэрээр "Умардын хүлээн зөвшөөрөгдсөн удирдагч" болжээ. Конгрессын гишүүний хувьд тэрээр тус улсын гурван ерөнхийлөгч болох Элпидио Куирино, Рамон Магсайсай, Карлос Гарсиа нарын үйл ажиллагааг ойроос ажиглах боломж олдсон юм.
1963-1965 онд Маркос Сенатын ерөнхийлөгчөөр ажилласан. 1965 онд тэрээр ерөнхийлөгчийн сонгуульд нэр дэвшсэн, түүний кампанит ажил нь өргөн цар хүрээтэй ажиллагаа байхаар төлөвлөж байж - тэрээр "эрх чөлөөний ёс зүй - тусгаарлах эрх чөлөө биш, харин тэмцлийн эрх чөлөө" -ийн талаар гайхалтай яриа өрнүүлсэн. Төлөөлөгчдийн танхимд гурван бүрэн эрх, Сенатад нэг удаа, Либерал намын удирдлагад, маш сайхан түүх, баатарлаг намтар, сайхан эхнэр, гурван хөөрхөн хүүхэд - энэ бүхэн Маркосыг ерөнхийлөгчийн сонгуульд эргэлзээгүй өрсөлдөгч болгосон.
1965 онд Маркос өрсөлдөгч Макапагалыг ялж, нүд ирмэхийн зуур намаа сольж, Британий Ерөнхий сайд Уинстон Черчилл ийн жишгээр Үндэсний намаас нэр дэвшсэн байна.
Ерөнхийлөгч
Маркос 1965 оны 9-р сарын 30-нд ерөнхийлөгчийн тангараг өргөсөн. Тэрээр "хямралд орсон улс орныг удирдах"-ын хувьд Конгресст илгээсэн илгээлтдээ: "Бид хэн нэгний тусламжид найдах ёсгүй. Бид өөрсдийн хөдөлмөрөөр эдийн засгаа өөд нь татаж, ард түмнийхээ амьжиргааг дээшлүүлж, улс орондоо үндэсний нэгдлийн бодлого, бие даасан гадаад бодлого явуулахын тулд зөвхөн өөрсөддөө л түшиглэх ёстой” гэлээ. Маркос ерөнхийлөгчөөр ажиллах эхний хугацаанд авч хэрэгжүүлсэн арга хэмжээний дотроос өмнөх эдийн засгийн бодлогоос ялгаатай нь Филиппиний арлын бүх гол арлуудад адилхан нөлөөлсөн "дэд бүтцийг хөгжүүлэх хөтөлбөр" нь онцгой юм.
1969 онд дийлэнх олонхийн саналаар хоёр дахь удаагаа Ерөнхийлөгчөөр сонгогдсон Маркос ядуурал, нийгмийн тэгш бус байдлыг арилгах, хөдөө аж ахуйн үйлдвэрлэлийн зогсонги байдлыг даван туулах хамгийн ноцтой бөгөөд хэцүү асуудлыг шийдвэрлэх хүсэлтэй байгаагаа тунхаглав. Тэрээр "хүйтэн дайны" бодлогыг дэмжихээс татгалзаж, Зүүн өмнөд Ази йн бүс нутгийг нэгтгэх зорилт тавьж, идэвхтэй "хувийн дипломат ажиллагаа" эхлүүлсэн.
1972 онд Маркос Конгресс болон улс төрийн намуудтай харилцах харилцаа муудсан. Ийм нөхцөлд 1972 оны есдүгээр сарын 21-нд Ерөнхийлөгч тус улсад онц байдал зарлаж, Үндсэн хуулиа хүчингүй болгов.
1973 онд Маркос шинэ Үндсэн хууль (1898 оноос хойш дөрөв дэх) баталсан. Тэрээр засаглалынхаа туршид бүх нийтийн санал асуулга (1973 оны Үндсэн хуулийн санал асуулга, 1973 оны бүх нийтийн санал асуулга (7-р сар), 1975 оны хууль тогтоох болон гүйцэтгэх эрх мэдлийн санал асуулга, 1976 оны Үндсэн хуулийн санал асуулга, 1977 оны Үндсэн хуулийн санал асуулга, 1979 оны Үндсэн хуулийн бүх нийтийн санал асуулга, 1981 оны бүх нийтийн санал асуулга (6-р сар), сонгуулийн нэгэн адил цэргийн хяналтан дор явагдсан. Улс төр, эдийн засгийн тэгш байдлыг хангах, хүний ​​эрхийг хангах үндсэн зорилтоо тунхаглаж, сөрөг хүчнийхнийгээ янз бүрийн эрүүгийн хэргээр шоронд явуулж байжээ.
1974 онд Филиппиний Коммунист намыг хуульчилж, коммунистуудыг шоронгоос суллаж, тус нам зэвсэгт тэмцлээ зогсоов. Ерөнхийлөгч “Филиппиний Коммунист намын удирдагчид хууль ёсны Засгийн газрын эсрэг үйл ажиллагаагаа зогсоож бууж өгсөн” гэж мэдэгджээ. 1976 онд Маркос Москва д айлчлах үеэр ЗСБНХУ, Филиппиний хооронд дипломат харилцаа тогтоов. Коммунистуудаас гадна босогчдын хөдөлгөөн засгийн газарт "илүү нууцлаг аюул" агуулж байгаа гэж тэр хэлж байжээ.
Эрх мэдлийн төгсгөл
1986 оны хоёрдугаар сарын 7-нд Ерөнхийлөгчийн ээлжит бус сонгуульд Маркос Бенигно Акиногийн бэлэвсэн эхнэр Корасон Акино-той өрсөлдөв. Хоёр талдаа луйвар хийсэн нь нотлогдсон. Маркос ялагчаар тодорсон ч Корасон Акино олон нийтийг эсэргүүцлийн жагсаалд уриалж, Католик сүм болон армиас хүчтэй дэмжлэг авсан байна. Тус улсад эмх замбараагүй байдал эхэлж, цэргийн эргэлт болов. Улмаар Маркос АНУ руу Хавай руу зугтсан байна.
Корасон Акино, Үндэсний батлан ​​хамгаалахын сайд Фидель Рамос нар арми дахь Маркосыг дэмжигчдийг зайлуулжээ.
АНУ-ын Хавай дахь Маркосын амьдралын сүүлийн жилүүдэд тэрээр эх орноосоо тусгаарлагдаж бөөрний хүнд өвчин туссан байв. Филиппиний шинэ Ерөнхийлөгч Корасон Акино хилийн чанд дахь Маркос болон түүний гэр бүлийн гишүүдийг Филиппинд ирэх зөвшөөрөл олгоогүй юм. Сүүлд нь Маркосын биеийн байдал нь хүнд байгаа тул эх орондоо буцаж ирээд төрөлх хот Сарратдаа үхэхийг хүссэн ч эрх баригчид зөвшөөрөөгүй ажээ. Энэ үеэр Үндэсний аюулгүй байдлын зөвлөл хүртэл хуралдсан боловч 1989 оны 9-р сарын 28-ны орой 72 нас хүрсэн экс ерөнхийлөгч нас барсан тухай мэдээ Хавайгаас Филиппинд ирэв. Акиногийн Засгийн газар Маркосын шарилыг эх оронд нь буцааж ирүүлэхийг зөвшөөрөөгүй тул 1989 оны 10-р сарын 15 Маркосыг Хавайд оршуулжээ.
Эцэст нь дөрвөн жилийн дараа Фидель Рамос ыг Ерөнхийлөгч болсоны дараа л түүний цогцсыг Филиппинд шилжүүлж авчирсан байна.
Тэр үеийн олон алдартнууд Ерөнхийлөгч асан Маркостой найз байсан бөгөөд түүнийг чин сэтгэлээсээ шүтэн бишрэгчид (Филиппин, АНУ болон дэлхийн бусад орнуудад хоёуланд нь) магтдаг байсан бөгөөд сэтгүүлчид, зохиолчид, зураачид, хөгжимчид, уран барималчид, архитекторууд тусгайлан хөлсөлсөн байдаг байжээ. Ф.Маркосын асар том хөргийг Хойд Лузоны уулсын хаданд сийлсэн байдаг байна.
Опел Мовано
Опел Mовано (герм. Opel Movano) нь хэмжээний хувьд дунд ангиллын транспортерд орох Рено болон Опелийн хамтран бүтээсэн загвар юм. Энэхүү хамтын загварыг францын деп. Meurthe-et-Moselle дахь автомашины үйлдвэр Société des Véhicules Automobiles de Batilly-д ижил загварууд болох Рено Мастер болон Ниссан NV 400-н хамт үйлдвэрлэдэг. Их Британид Вауксхалл Мовано гэх нэртэйгээр худалдаалагддаг.
Миний Клуб
Миний клуб онлайн бүлгэмийн баримталдаг нэг зарчим нь гишүүдийн хүсэл сонирхлыг дэмжин хамтдаа хөгжих тул ямар нэгэн үйл ажиллагаа зохион байгуулахад чадах чинээгээрээ хамтран ажиллаж байна. Үндсэн үйл ажиллагаа болох мод тарих үйл ажиллагаанаас гадна бүлгэмийн гишүүн хүүхэд залууст мэргэжил боловсрол, сэтгэл зүйн зөвлөгөөг хүргэдэг.
Опел Мовано
Мовано А 1998-2010
Анхны Мованогийн үйлдвэрлэлтийг 1998 оны арваннэгдүгээр сард эхэлжээ.
Миний Клуб
Зорилго
Монгол улсын эх болсон унаган байгалийг хамгаалж, Монгол орноо ойжуулах, байгалиа нөхөн сэргээх, иргэн бүрийн экологийн боловсролыг дээшлүүлж тэдний байгалиа хамгаалах, хайрлах сэтгэлгээг төлөвшүүлэн мод тарих хүсэл эрмэлзлийг төрүүлэх.
Монгол улсдаа 10 сая мод ургуулах.
Бусад холбоос
Ангилал:2006 онд байгуулагдсан Ангилал:Монголын клуб
Опел Мовано
Зүүлт тайлбар
Ангилал:Ачааны автомашины загвар Мовано Ангилал:Жижиг транспортер Ангилал:Суудлын автомашины загвар Ангилал:Жижиг автобус Ангилал:Хайрцган тэрэг
Вюртембергийн Хант Улс
Вюртембергийн Хант Улс (Königreich Württemberg []) нь өнөөгийн Герман Улсын баруун урд хэсэгт орших хант улс байв. Тус улс нь улс төрийн ноёрхол тогтоохыг эрмэлзэж байсан Францын хаан Наполеон Бонапартын өдөөн хатгалгаар 1806 оны нэгдүгээр сарын 1-нд бүрэн эрхт хант улс болон байгуулагджээ. Хант улс нь (1803 онд их вант улс болсон) Вюртембергийн Херцогт Улсаас бий болжээ. Түүний нийслэл ба ханы ордны хот нь Штутгарт байв.
Вюртемберг нь 1806 оноос 1813 оныг хүртэл Францын ашиг сонирхолд нийцсэн Райны Холбооны гишүүн улс байсан ба Напелеоны дайнуудын төгсгөлд Венийн конгрессын тогтоолын дагуу 1815 оноос 1866 оныг хүртэл Германы Холбооны гишүүн улс байв. 1870-1871 оны Франц-Пруссийн дайны дараа хант улс нь Прусс тэргүүлсэн герман үндэстний анхны холбооны улс байгуулах уриаг даган хаант улсын бүрэлдэхүүнд оржээ.
1819 оны үндсэн хуульд үндэслэн, үндсэн хуульт хаант засгийг нэлээд эрт эхлүүлсэн ба Германы бусад улсуудтай харьцуулбал илүү ардчилсан, либерал засаглал бүхий улс байв.
Дэлхийн нэгдүгээр дайнд Герман ялагдсан болон 1918 оны арваннэгдүгээр сарын хувьсгалын улмаас Германы сүүлчийн эзэн хаан болох Вюртембергийн II Вилхелм хаан титмээсээ татгалзав. Вюртемберг парламентын ардчилсан засагт шилжсэн ч Германы Хаант Улсын үеийн Ваймарын Бүгд Найрамдах Улсын бүрэлдэхүүнд Ард Улсаар үлдсэн юм.
Газар зүй
Хуучны Вюртембергийн Хант Улсын хил нь 1813 оноос эхлэн умардын 47° 34′ ба 49° 35′ өргөргүүдийн хооронд болон 8° 15 ба 10° 30′ хоорондох уртрагт оршиж байв. Нутгийн хойноос өмнө зүг рүү хамгийн урт хилийн урт нь 225 километр, хамгийн өргөн хэсгээрээ 160 километр байв. Хилийн нийт уртын хэмжээ нь 1800 километр, нийт нутаг дэвсгэрийн хэмжээ нь 19.508 км² (Номгон сумын нутагтай тэнцэх газар). Зүүн талаараа Байерны Хант Улстай, баруун ба умард талаараа Бадены Их Херцогт Улстай, өмнө талаараа 1850 оныг хүртэл Хоенцоллерн-Зигмаринген ба Хоенцоллерн-Хэхингентэй буюу 1850 оноос Прусст харьяалагдах Хоенцоллернтой хиллэхийн зэрэгцээ мөн улсын нутгийн өмнүүр нь Боден нуур оршино. Баден ба Хоенцоллерны хил дагуу олон эксклав, анклав бий. Эксклав Вимпфен тус улсын нутаг орших учраас Хессений Их Херцогт Улстай бас хиллэдэг гэсэн үг юм.
Эшлэл
Ангилал:Баден-Вюртембергийн түүхэн нутаг дэвсгэр Ангилал:Европын түүхэн улс Ангилал:Вюртембергийн түүх Ангилал:Наполеоны дагуул улс Ангилал:Райны Холбооны гишүүн улс Ангилал:Германы Холбооны гишүүн улс Ангилал:Германы Гаалийн Нийгэмлэгийн гишүүн улс Ангилал:Германы Хаант Улсын холбооны улс Ангилал:1806 онд үүсгэн байгуулагдсан Ангилал:1918 онд татан буугдсан Ангилал:Далайд гарцгүй түүхэн улс
Улсын программчлалын XXXI олимпиад
Улсын Програмчлалын XXXI олимпиад ШУТИС-ийн МХТС дээр 2023 оны 5 сарын 12-14-ний өдрүүдэд амжилттай зохион байгуулагдлаа.
Тус олимпиад нь програмчлалын олимпиад болон бүтээлийн уралдаан гэсэн хоёр төрлөөр явагдсан.
Програмчлалын олимпиадын төрөлд МУИС, ШУТИС, МУБИС, ИЗИС, Мандах ИС, СЭЗИС, ХУИС, ШМДС, Этүгэн ИС-ийн нийт 40 оюутан оролцож, 600 онооны 6 бодлого бодож уралдсанаас:
МУИС-ийн ХШУИС-ийн оюутан Энхбаатарын Жангар 415.34 оноогоор алтан медаль,
МУИС-ийн ХШУИС-ийн оюутан Энхбатын Төрбат 374.27 оноогоор мөнгөн медаль,
МУИС-ийн ХШУИС-ийн оюутан Уртнасангийн Нямдаваа 300.49 оноогоор мөнгөн медаль,
Шинэ Монгол Дээд Сургуулийн оюутан Болдбаатарын Мөнх-Оргил 258.1 оноогоор хүрэл медаль,
МУИС-ийн ХШУИС-ийн оюутан Батсүхийн Бат-Эрдэнэ 253.69 оноогоор хүрэл медаль,
МУБИС-ийн оюутан Батбилэгийн Төрбилэг 177.45 оноогоор хүрэл медаль тус тус хүртсэн.
Бүтээлийн төрөлд МУИС, Идэр ИС, Мандах ИС, СЭЗИС, ИЗИС, Этүгэн ИС-ийн нийт 46 оюутан оролцсоноос:
1-р байрыг МУИС-ийн ХШУИС-ийн оюутнуудын "Цахим сургалтын систем" бүтээл 33 оноогоор,
3-р байрыг Мандах ИС-ийн МТС-ийн оюутнуудын "Хүүхэд апп" бүтээл 27.67 оноогоор тус тус эзэлсэн.
Улсын програмчлалын олимпиад нь анх 1990 онд зохион байгуулагдсанаас хойш ковидын үед 2 удаа өнжсөн ба бусад жилүүдэд тасралтгүй зохион байгуулагдаж ирсэн юм.
Мөн тэмцээний ерөнхий ивээн тэтгэгчээр Smart Logic ХХК, ивээн тэтгэгч CoreMind ХХК болон японы CAL компаниуд ажилласан.
Владислав Ховалыг
Владислав Товарищтайович Ховалыг (тува. Владислав Товарищтай оглу Ховалыг; 1967 оны 12-р сарын 24-д ЗХУ-ын Автономит Зөвлөлт Тува улсын Тээли суманд төрсөн) -орос, тувагийн төрийн зүтгэлтэн. 2021 оны 9-р сарын 28-наас Бүгд Найрамдах Тува Улс ын тэргүүн (2021 оны 4-р сарын 7-ноос түр орлон гүйцэтгэгч байсан). «Нэгдсэн Орос » улс төрийн намын гишүүн.
2007-2008 онд ОХУ- ын Бүгд Найрамдах Тува Улсын Газар болон өмчийн харилцааны сайд, 2008-2018 онд Тувагийн нийслэл Кызыл хотын дарга байсан.
Намтар
1967 оны арванхоёрдугаар сарын 24-нд Тувагийн Автономит Зөвлөлт Социалист Бүгд Найрамдах Улсын Тээли тосгонд төрсөн.
1986-1988 онд ЗХУ-ын Зэвсэгт хүчинд цэргийн алба хаасан. 1988 онд Шагонар дүүргийн аж үйлдвэрийн комбинатад ажилчнаар ажлын гараагаа эхлүүлсэн.
1992 онд Красноярскийн Улсын их сургуулийг хуульч мэргэжлээр төгссөн.